[{"text_idx": "#000003", "text": "FT: Vene eliit on so\u0303ja vastu, kuid ei suuda Putinile to\u0303tt ra\u0308a\u0308kida"}, {"text_idx": "#000004", "text": "Briti ajalehe The Financial Times allikate so\u0303nul sai enamus Venemaa juhtkonnast Ukraina invasioonist teada alles president Vladimir Putini telepo\u0308o\u0308rdumise kaudu. Isegi va\u0308lisminister Sergei Lavrov sai ainult paar tundi eelhoiatusaega. Enamus eliidist olevat so\u0303ja vastu, kuid ei na\u0308e vo\u0303imalust olukorra muutmiseks."}, {"text_idx": "#000006", "text": "Na\u0308iteks va\u0308lisminister Sergei Lavrov sai invasioonist teada alles paar tundi enne selle algust kell u\u0308ks o\u0308o\u0308sel telefoniko\u0303ne kaudu. Enamus Kremli juhtkonnast sai invasioonist teada alles siis, kui Putini teade \"so\u0303jalise erioperatsiooni\" algusest teleekraanile jo\u0303udis."}, {"text_idx": "#000007", "text": "Ukrainale kallale tungimise pa\u0308eval olid Kremlis mitmed Vene oligarhid, kes Financial Timesi allikate so\u0303nul olid u\u0308sna pessimistlikus meeleolus, teades kuidas la\u0308a\u0308neriikide sanktsioonid nende isiklikud a\u0308riimpeeriumid ha\u0308vitab."}, {"text_idx": "#000008", "text": "U\u0308ks oligarhidest pa\u0308ris juhuslikult kohatud va\u0308lisminister Sergei Lavrovilt, et miks Putin otsustas so\u0303ja kasuks. Lavrovil polnud vastust ning ta selgitas kohalolijatele, et so\u0303da planeeris vaid va\u0308ga va\u0308ike ring inimesi, kuhu ta ei kuulunud. Lavrovi so\u0303nul oli president Vladimir Putinil so\u0303da planeerides vaid kolm no\u0303unikku: Ivan Julm, Peeter Suur ja Katariina Suur."}, {"text_idx": "#000009", "text": "Putin tahab kaotuste kiuste so\u0303da ja\u0308tkata"}, {"text_idx": "#000010", "text": "Allikate kinnitusel on Venemaa president u\u0308ha otsustuskindlam, et so\u0303da Ukraina vastu tuleb ja\u0308tkata. Seda isegi hoolimata asjaolust, et Venemaa jaoks on so\u0303ja hind ainult kasvanud. La\u0308a\u0308neriikide luurehinnangu kohaselt on Venemaa kaotanud Ukrainas kuni u\u0308le 200 000 so\u0303duri, kellest kolmandik on to\u0303ena\u0308oliselt hukkunud."}, {"text_idx": "#000011", "text": "Ukraina relvajo\u0303ud on samas kaotanud va\u0308hemalt 100 000 so\u0303durit, kuid Ukraina kaotustest on ma\u0308rksa suurem osakaal saanud lahingus viga ja ja\u0308a\u0308nud ellu, vahendas The Telegraph."}, {"text_idx": "#000013", "text": "Putin kinnitab allikate so\u0303nul enda la\u0308hedal seisvatele isikutele, et Venemaa ei olnud so\u0303jaks valmis. \"Armeega on halvasti. Meie to\u0308o\u0308stusega on halvasti. Samas on see hea, et saime sellest sedasi teada, mitte siis, kui NATO meile kallale tungib,\" kinnitas u\u0308ks endine Kremli ametiisik."}, {"text_idx": "#000014", "text": "Mitmed inimesed, kes Vladimir Putinit teavad, kinnitasid The Financial Timesile, et Putin on u\u0308ha enam isoleeritud ning keegi ei julge talle enam to\u0303tt ra\u0308a\u0308kida."}, {"text_idx": "#000015", "text": "\"Stalin oli pahalane, kuid hea administraator, sest talle ei saanud valetada. Kuid keegi ei ra\u0308a\u0308gi Putinile to\u0303tt,\" kinnitas u\u0308ks allikas."}, {"text_idx": "#000017", "text": "Vladimir Putini enesekindlus vo\u0303imendus pa\u0308rast Krimmi anneksiooni 2014. aastal. Tollal ei teavitanud Putin isegi Vene julgeolekuno\u0303ukogu, et plaanib Krimmi okupeerida ja annekteerida. Mitmed no\u0303unikud a\u0308rgitasid Putinit Krimmi mitte vo\u0303tma. Putin olevat tollal neile o\u0308elnud, et tegu on ajaloolise momendiga: \"Kui te pole sellega no\u0303us, siis vo\u0303ite a\u0308ra minna.\""}, {"text_idx": "#000018", "text": "Kuna la\u0308a\u0308neriikide sanktsioonid Krimmi annekteerimise eest olid Venemaa jaoks va\u0308ikese mo\u0303juga, siis andis edukas annekteerimine Putinile enesekindlust juurde."}, {"text_idx": "#000019", "text": "Peale 2014. aasta su\u0308ndmusi on Vladimir Putini sisering allikate kinnitusel tugevalt va\u0308henenud, kuna Putini mo\u0303tete fookuses on u\u0308ha enam mure Venemaa julgeoleku pa\u0308rast, mida Putini hinnangul ohustavad la\u0308a\u0308neriigid. Venemaa juhi isoleeritus su\u0308venes koroonapandeemia ajal veelgi ning tollal veetis ta palju aega Juri Kovalts\u030cukiga, kes jagab Putiniga sarnaseid arusaamasid Vene revans\u030cistlikust imperialismist."}, {"text_idx": "#000020", "text": "\"Ta to\u0303esti usub ko\u0303ike seda, mida ta u\u0308tleb pu\u0308haduse ja Peeter Suure kohta. Ta arvab, et teda meenutatakse nagu Peeter [Suurt],\" kinnitas u\u0308ks ko\u0303rgetasemeline Vene ametiisik."}, {"text_idx": "#000021", "text": "Koroonaisolatsiooni ajal ei puutunud Putin enam kokku ka liberaalsemate la\u0308a\u0308nemeelsete no\u0303unikega, kellega Vene riigijuht varem suhtles."}, {"text_idx": "#000026", "text": "U\u0308he endise ko\u0303rgetasemelise Vene ametiisiku so\u0303nul ei saa Medvedts\u030cuki va\u0308idete po\u0303hjal midagi to\u0303sist planeerida. \"Kui Medvedts\u030cuk u\u0308tleb, et sajab, siis tuleb aknast va\u0308lja vaadata ja na\u0308ha, et pa\u0308ike paistab,\" kinnitas sama allikas."}, {"text_idx": "#000027", "text": "Venemaa maksis Viktor Medvedts\u030cukiga seotud isikutele Ukrainas ka suuri rahasummasid, et nad invasiooni toetaks. Kuigi osad seda tegid, siis enamus neist vo\u0303ttis raha vastu ja po\u0303genes riigist. Mo\u0303ned hoiatasid ka Ukraina vo\u0303ime neile antud juhiste suhtes, kinnitasid endised ja praegused USA, Ukraina ja Vene valitsusametnikud."}, {"text_idx": "#000028", "text": "Vene invasiooniplaani suhtes olevat olnud skeptiline ka Vene julgeolekuno\u0303ukogu sekreta\u0308r Nikolai Patrus\u030cev, kes hoolimata so\u0303jakast va\u0308lispoliitilisest arusaamast soovitas kolm pa\u0308eva enne invasiooni proovida veel diplomaatiat. Patrus\u030cev olevat u\u0308he allika kinnitusel teadlik, kui halvas seisus on Vene relvajo\u0303ud. Samuti olevat so\u0303jalise kallaletungi edukuse suhtes skepsist va\u0308ljendanud Venemaa va\u0308lisluureamet SVR."}, {"text_idx": "#000029", "text": "Vene o\u0303huto\u0303rje tulistas invasiooni alguses mitmed enda lennukid alla"}, {"text_idx": "#000030", "text": "Kuigi invasiooni eel eeldati Vene relvajo\u0303udude kiiret edu ning domineerimist Ukraina o\u0303huruumis, siis suures segaduses suudeti hoopis tulistada alla mitmeid Venemaa enda lennukeid. Seeto\u0303ttu kaotas Venemaa ka piloodid, kel oli kogemusi koosto\u0308o\u0308 tegemises maava\u0308gedega, kinnitas The Financial Timesile kaks la\u0308a\u0308neriigi ja u\u0308ks Ukraina allikas."}, {"text_idx": "#000031", "text": "Ukraina so\u0303java\u0308eluure asejuhi Vado\u0303m Skibitski so\u0303nul ei tahtnud Vene kindralstaabi juht Valeri Gerassimov minna pealetungile nii paljudest ru\u0308nnakusuundadest korraga, kuid FSB ja teised veensid ta u\u0308mber ning kinnitasid, et vastupanu pole oodata."}, {"text_idx": "#000032", "text": "Vene eliit olevat so\u0303ja vastu, kuid tunneb end jo\u0303uetult"}, {"text_idx": "#000033", "text": "Venemaa president Vladimir Putin eeldab oma alluvatelt lojaalsust rohkem kui kompetentsust ning Vene bu\u0308rokraatia u\u0308tleb Putinile allikate so\u0303nul vaid selliseid so\u0303numeid, mida ta kuulda tahab. Paljudele Vene eliidist on see elluja\u0308a\u0308misstrateegia ning u\u0308he Vene allika so\u0303nul on enamus Vene presidendi administratsioonist ja majanduse eest vastutavatest isikutest isiklikult so\u0303ja vastu, kuid tunnevad end ses osas jo\u0303uetuna."}, {"text_idx": "#000034", "text": "U\u0308ksikud olulised ametikandjad on vaikselt tagasi astunud, nagu endine Vene presidendi kliimano\u0303unik Anatoli Ts\u030cubais. Samuti olevat u\u0308ks olulise riikliku ettevo\u0303tte juht taotlenud endale Iisraeli passi veel ametis olles ning on haudunud ka plaane riigist lahkumiseks."}, {"text_idx": "#000035", "text": "Vladimir Putin samas on pu\u0308u\u0308dnud leida ka ta\u0308psemat infot selle kohta, mis so\u0303jatandril on toimunud ning seeto\u0303ttu on ta ka eraldi kohtunud Vene kaitseministeeriumi suhtes kriitiliste Vene so\u0303jablogijatega. Samas pole Putini skepsis talle esitatud info kohta veel jo\u0303udnud selleni, et tunnistada so\u0303ja alustamise viga."}, {"text_idx": "#000037", "text": "Kui Venemaa president Vladimir Putinilt ku\u0308siti, miks Vene kaitseministeeriumi teated ei u\u0308hti olukorraga rindel, kus Vene so\u0303durid kaebavad neile antud kehva varustuse pa\u0308rast, siis parafraseeris Putin u\u0308ht tegelast No\u0303ukogude spioonidraamast \"Seitseteist kevadist hetke\": \"Sa ei saa kedagi usaldada. Ainult mind\". Seeja\u0308rel Putin ko\u0303kutas naerda."}, {"text_idx": "#000038", "text": "Putin vo\u0303ib augusti lo\u0303pus Tu\u0308rgit ku\u0308lastada"}, {"text_idx": "#000039", "text": "Ukraina julgeolekutagatiste jutt suurendas Vene eliidi pessimismi"}, {"text_idx": "#000042", "text": "Riho U\u0308htegi: so\u0303ja-aasta on na\u0308idanud, milline jo\u0303ud on patriotismil"}, {"text_idx": "#000043", "text": "Ku\u0308sitlus. Mida oleme so\u0303ja-aastast o\u0303ppinud?"}, {"text_idx": "#000047", "text": "WSJ: Ukraina so\u0303jast sai maailma suurim relvamess"}, {"text_idx": "#000054", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000058", "text": "Kallase abikaasa no\u0303udis kriitikult va\u0308lja 1500 eurot kahjutasu"}, {"text_idx": "#000060", "text": "Saksamaa kehtestab piirikontrolli Poola ja Ts\u030cehhiga"}, {"text_idx": "#000062", "text": "Kurikuulsa ristiisa surma to\u0303ttu vo\u0303ib Sitsiilias puhkeda maffiaso\u0303da"}, {"text_idx": "#000065", "text": "Eesti saadab maanteejooksu MM-ile kaheksa sportlast"}, {"text_idx": "#000071", "text": "\"Kurvilise tee legendid\" linastub kolmel rahvusvahelisel filmifestivalil"}, {"text_idx": "#000075", "text": "Eesti juurtega astronaut ra\u0308a\u0308kis Tartus noortele oma to\u0308o\u0308st"}, {"text_idx": "#000076", "text": "\"Pealtna\u0308gija\" uuris Tallinnasse lubadeta ehitatud maja lugu"}, {"text_idx": "#000077", "text": "Erinevalt Tartu raudteejaamast selle u\u0308mbrus palju vaatamisva\u0308a\u0308rset ei paku"}, {"text_idx": "#000079", "text": "Erakondade juhid riigikogu patiseisu ei lahendanud"}, {"text_idx": "#000082", "text": "Venemaa soovib uuesti u\u0308hineda U\u0308RO inimo\u0303iguste no\u0303ukoguga"}, {"text_idx": "#000083", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000084", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]